-रेंजर! -बाबा!
लायन। लायन कहाँ है?
मुझे उठाओ।
मेरा हाथ संभालकर।
यहाँ पर। यहाँ पर।
लायन!
बाबा। लूलू?
यहाँ पर।
मुझे माफ़ कर दो।
वह चीज़ जो भी थी, उसने उसके टुकड़े-टुकड़े कर दिए।
किस तरह के प्राणी ने ऐसा किया?
वे ट्रिवांटियन्स थे।
सीमा से इतनी दूर?
वह बदले के लिए था। इडो के लिए।
-तो वे तुम्हारे लिए आए थे। -लू।
मैंने कहा था कि यह हमारे दरवाज़े पर मौत लेकर आएगा।
उसके लिए माफ़ी चाहता हूँ।
वह ग़लत नहीं है।
मैं उन्हें यहाँ लेकर आया।
और अब बो लायन मर चुकी है।
इसका मतलब नहीं बनता।
अगर मैं ट्रिवांटियन्स हूँ और मेरे पास उस तरह की शक्ति है,
तो उसके इस्तेमाल के लिए अब तक का इंतज़ार क्यों करना?
तुम्हें और ग्रीनहिल गैप पर
पाया की सारी सेना को ग़ायब कर सकता था।
उनके पास अभी तक नहीं थी।
और अब है।
नैलिकट, वॉलेन और यार्न्स।
-तुम इन्हें जानते हो? -हाँ।
किसी समय पर सारे चुड़ैलखोजक मेरे आदेश के अधीन थे।
ये वही आदमी हैं जिन्होंने रो वनो को मारा। लूशियन ब्रे के अनुचर।
क़त्ल की सज़ा मौत है।
चुड़ैल होने की सज़ा मौत है।
अगर चुड़ैलें होतीं, जो कि नहीं हैं,
वह क़ानून अब अस्तित्व में नहीं है।
तुम भले ही महारानी हो,
लेकिन तुम हमारी भगवान नहीं हो।
तुम्हें बस कह देने से कि किसी चीज़ का अस्तित्व नहीं है, उसका अस्तित्व ख़त्म नहीं हो जाता।
केवल मुँह से बोले गए शब्दों से ही उनको चुड़ैल घोषित किया गया था।
एक सच्चे भगवान के शब्द
और न कि चुड़ैलों की माँ के।
विधर्मी!
बेवकूफ़ कहीं के।
लूशियन ब्रे को तुम्हारी कोई परवाह नहीं है।
वह अपने कारण के लिए तुम्हारी मौतों का स्वागत करेगा।
मैं तुम्हारी ज़िंदगियाँ बचाने की कोशिश कर रहा था।
यह वह जगह है जहाँ एक होशियार आदमी एक दयालु महारानी से दया की भीख माँगता।
उसके बजाय, अब तुम्हें फाँसी होगी।
तुम्हारी मान्यताओं के लिए नहीं,
लेकिन इसलिए क्योंकि तुम मूर्ख हो।
टैमैक्टी।
मैं इनको फाँसी की सज़ा कैसे दे सकती हूँ
जब मैंने अपनी ही बहन को बख़्श दिया जिसने सैकड़ों की जान ली थी?
-इन लोगों ने एक आदमी को ज़िंदा जलाया। -उसने इससे भी बदतर किया है।
शायद इन लोगों को मारने के बाद,
आप में सिबेथ से निपटने की हिम्मत आ जाएगी।
तो तुम्हें लगता है कि मुझे उन लोगों को परंपरा के लिए मार देना चाहिए?
नहीं, मैं कह रहा हूँ कि उनकी मौत बड़े उद्देश्य, बेहतर कानून और व्यवस्था के लिए उपयुक्त होगी।
और अगर आपकी बहन की मौत से ट्रिवांटिस के साथ शांति संधि हो जाती है…
तो इसका उन अपराधों से कोई लेना-देना नहीं जो उसने तुम्हारे साथ किए।
मैं समझता हूँ कि आप ऐसा क्यों सोचती होंगी।
लेकिन याद रखना, मैंने यह ओहदा नहीं माँगा था।
मुझे तो यह चाहिए भी नहीं था।
मैं भी महारानी नहीं बनना चाहती थी।
तो, फिर, हम साथ मिलकर बेचारे मूर्ख बन सकते हैं।
तुम पहाड़ी से नीचे उतरने का सोच रहे हो।
वे लोग पूर्व में इतनी दूर केवल मुझे मारने के लिए गॉड थंडर को नहीं लेकर आए थे।
ट्रिवांटियन्स अब पाया पर हमला करेंगे।
शायद।
वह नीचे वालों की समस्या है।
जब ट्रिवांटियन आर्मी आएगी, तो वह यहाँ नीचे की समस्या बन जाएगी।
ऐसा लगता है कि वे पहले से आ चुके हैं।
तुम्हारे घर के लिए माफ़ी चाहता हूँ।
मैं दूसरा घर बना सकता हूँ।
मुझे माघरा को आगाह करना होगा।
तो फिर यह अलविदा है।
हर चीज़ के लिए धन्यवाद।
सूँघने से तुम्हारा घाव साफ़ लग रहा है। यह अच्छे से भर जाएगा।
याद रखना… ज़िंदा रहना।
भेड़ियों से सावधान रहना, बाबा वॉस।
भेड़ियों से सावधान रहना, रेंजर।
अलविदा, लायन।
सी
कौन आया है?
जो लोग मेरे अधीन थे, वे अब भी मेरी आवाज़ को पहचानते हैं।
अब हम तुम्हारे अधीन नहीं हैं, विधर्मी।
फिर भी, शाइलोह, मुझे पूरा विश्वास है कि तुम्हारी खोपड़ी मेरी तलवार को पहचान लेगी।
तुम्हें क्या चाहिए, टैमैक्टी जून?
केवल बात करनी है… तुम से।
हम सब ने एक ही प्रतिज्ञा ली थी।
मैं कल्पना नहीं कर पा रहा कि तुम्हें अपने भाई और बहनों से लड़ने में मज़ा आता है।
मुझे नहीं आता।
तुमने हमारे तीन आदमियों को गिरफ़्तार कर लिया
जो अब विधर्मी महारानी द्वारा फाँसी की सज़ा दिए जाने का इंतज़ार कर रहे हैं।
तुमने इन आदमियों को उनकी मौत तक भेजा।
उन्होंने अपनी पवित्र प्रतिज्ञा को क़ायम रखा।
मुझे यक़ीन है कि उनके परिवारों को यह बात जानकर सुकून मिलेगा।
तुम अपने और कितने लोगों की बलि चढ़ाओगे?
जितनों की ज़रूरत पड़े, उतनों की।
और तुम्हें तो ठीक यहाँ मेरे साथ खड़ा होना चाहिए।
तुम्हारी महारानी ने भगवान के सामने पाप किया है…
यहाँ बहस करने नहीं आया हूँ!
तरस आता है।
यह आज ख़त्म होगा।
और कोई भाषण नहीं। और कोई जनसमूह नहीं।
शांति से चले जाओ।
और अगर नहीं गया तो?
तो मैं तुम्हें भेज दूँगा।
मैं उम्मीद कर रहा था कि तुम ऐसा ही कहोगे।
बुढ़ापे में तुम्हारी रफ़्तार कम हो गई है।
तुम्हारे लिए अब भी तेज़ हूँ।
-लूशियन! -पीछे रहो!
तुम भगवान के सैनिक थे।
धर्म के मानने वाली आदमी।
तुम्हें क्या हो गया?
मैं मर गया था, लूशियन।
मैं ऐसी जगह चला गया था जहाँ मरे हुए लोग जाते हैं।
और मैं तुम्हें बताना चाहूँगा, वह वैसा नहीं था जैसा हमें बताया गया था।
मुझे निराशा हुई।
तुम वशीकृत थे!
भाई, तुम्हें ज़रा भी अंदाज़ा नहीं है।
क्या
घर चले जाओ।
तुम सब।
यह चर्च बंद हो चुका है।
तुम इसमें बहुत अच्छे हो।
-मुझे लगता है कि मैं एक विचारशील मेज़बान हूँ। -लेकिन मैं अभी भी तुमसे नाराज़ हूँ।
तुम नाराज़ नहीं लग रही।
मुझे यहाँ नहीं होना चाहिए।
ख़ैर, मैं ख़ुश हूँ कि तुम यहाँ हो।
मैं मज़ाक नहीं कर रही।
मुझे ट्रिवांटिस में वापस होना चाहिए, सिबेथ को ज़ंजीरों में बाँधे हुए।
मैं उसे तुम्हारे पास जल्द ही ले आऊँगा।
मेरी सरकार में सब्र की कमी है, हार्लन।
ख़ैर, मेरे अनुभव में,
सब्र की भी, बाक़ी चीज़ों की तरह ही एक क़ीमत होती है।
बोलते रहो।
मैं आधे दाम पर कोयले का एक अतिरिक्त लदान
तुरंत भिजवाने का इंतज़ाम कर दूँगा।
मुफ़्त में।
जैसा कि मैंने कहा, मुफ़्त में।
और तुम्हारी महारानी जो देरी करेंगी, उसके लिए हर दिन का एक लदान।
क्या तुम मुझसे मनवा लेना चाहती हो?
इसके विपरीत,
साफ़ है कि माघरा ने तुम्हें मुझे मनाने को कहा है।
अब मैं तुम्हें, उसे मनाने के लिए एक प्रोत्साहन की पेशकश कर रही हूँ।
मुझे लगता है कि शांति के नाम पर मैं कम से कम यह तो कर ही सकता हूँ।
यह हुई न बात।
अब तुम वापस मुझे मना सकते हो।
दोनों जुड़वाँ मिलाकर जितना खाते थे, यह उससे भी ज़्यादा खाता है।
अगर तुम इसे यहाँ छोड़ दो,
तो तुम पर इसके रोने का बोझ नहीं होगा।
ऐसा नहीं है कि मैं कहीं जा रही हूँ।
वुल्फ़े को चुप करवाना कोई बोझ नहीं है।
तुम्हारे पास आना एक काम है।
तो मैंने सुना है कि तुमने उन चुड़ैलखोजकों को गिरफ़्तार कर लिया जिन्होंने मेरे फ़र्मान की अवहेलना की।
तुम्हारे लिए अच्छा है।
बताओ, उन्हें कब फाँसी की सज़ा होगी?
अब डरो मत, माघरा।
सभी को अपने चरित्र की कमज़ोरी की पुष्टि कर दोगी।
परिषद तुम्हें ज़िंदा चबा जाएगा।
कुछ लोग सोचेंगे कि लोगों की जान बख़्शना मेरे चरित्र की ताक़त है।
नहीं, वे नहीं सोचेंगे। तुम्हारे बारे में नहीं।
महारानी होने के नाते, कभी-कभी साम्राज्य की भलाई के लिए तुम्हें ऐसी चीज़ें करनी पड़ती हैं
जो दूसरों को दुष्ट लगें,
यहाँ तक कि तुम्हें भी दुष्ट लगें।
अगर तुम क़ानून लागू नहीं करोगी, तो तुम किसी की महारानी नहीं बनोगी।
इन चुड़ैलखोजकों ने जो किया, अगर मैं महारानी होती तो कोई ऐसा करने की हिम्मत नहीं करता।
और अगर किसी कारण से मुझे यह ज़रूरी लगता
कि दुश्मन के लिए मुझे अपनी बहन की क़ुरबानी देनी होगी…
नहीं।
…मैं यह सुनिश्चित करती कि मैं अपना वादा पूरा करती।
तुम्हें पता नहीं है कि तुम क्या बात कर रही हो।
मुझे पता है कि ट्रिवांटियन्स एक दिन पहले आ चुके हैं और मैं अब भी यहाँ ज़िंदा हूँ।
तुम यहाँ हो क्योंकि बच्चे को खाना चाहिए।
तुम्हारे पास ढेर सारी दूध पिलाने वाली धाय हैं।
क्या तुम सच में मेरे बेटे को अपनी नाकामियों के बहाने के तौर पर इस्तेमाल करोगी?
अगर मैं तुम्हारी जगह होती, तो मैं कब का तुम्हारा सिर उनके हवाले कर चुकी होती।
उन्हें तुम्हारा सिर नहीं चाहिए, सिबेथ।
उन्हें तुम चाहिए हो। ज़िंदा।
और चिंता मत करो।
जल्द ही मेरे बहाने ख़त्म हो जाएँगे
और तुम ट्रिवांटिस जा रही होगी।
बच्चा जब दूध पी चुका होगा, तब मैं वापस आऊँगी।
आवाज़ ऊँची मत करना।
तुम।
तुम देख सकती हो?
तुम जेरलामरेल के बेटे हो।
ओलोमन, है न?
मैं तुम्हारी बहन को जानती हो…
हनिवा।
हनिवा?
क्या वह ज़िंदा है?
वह तुम्हें ज़्यादा पसंद नहीं करती।
नहीं, वह पक्का मुझे पसंद नहीं करती।
वे आग वाले हथियार। तुमने बनाए थे?
मेरे पास कोई विकल्प नहीं था।
ख़ैर अब तुम्हारे पास है।
-तुम क्या कर रही हो? -मैं तुम्हें आज़ाद कर रही हूँ।
नहीं, नहीं, नहीं। रुको।
तुम समझती नहीं हो। उनके पास मेरा परिवार है।
अगर मैं भाग गया, तो वे उन लोगों को मार देंगे।
उसी तरह जैसे उन्होंने मेरे पिता को मारा था।
ट्रोमाडा ने जेरलामरेल को मारा था?
नहीं।
इडो वॉस ने मारा था।
इडो?
तुम्हें यक़ीन है?
मैं वहीं था।
-वे हथियार? -प्राचीन लोगों की तकनीक है।
संपीडित कोयला जो जलने पर फट जाता है।
उन्हें बम कहते हैं।
मुझे कोई फ़र्क नहीं पड़ता उन्हें क्या कहते हैं।
तुम्हें वे बनाना बंद करना होगा।
हज़ारों मारे जाएँगे।
तुम्हारे परिवार को कहाँ बंदी बना कर रखा है?
मेरे पिता के बाड़े में।
ठीक है।
मैं तुम्हें यहाँ से निकालूँगी।
तुम जाकर अपने परिवार को आज़ाद करोगे।
और मैं वापस ट्रिवांटिस जाऊँगी।
जब ट्राईएंगल को पता चलेगा कि ट्रोमाडा दृष्टि वाले लोगों के साथ मिलकर हथियार बना रहा है,
उससे उसका ओहदा छीन लिया जाएगा और उस पर मुक़दमा चलाया जाएगा।
तुम ग़लत हो।
क्या?
ट्रोमाडा ने अभी-अभी गैनाइट युद्ध का अंत किया है।
उसका सूरमाओं की तरह स्वागत किया जाएगा।
-उसने क़ानून तोड़ा। -वह जीत गया।
उसके अलावा, हम लोग पहले से ही बहुत सारे बम बना चुके हैं।
कितने?
सैंकड़ों।
ठीक है, नई योजना।
हम जाकर तुम्हारे परिवार को आज़ाद करवाएँगे।
फिर हम बमों को नष्ट करेंगे।
ट्रोमाडा को निराशा होगी।
उसे तुमसे बहुत उम्मीदें हैं।
कम से कम अध्ययन करने के लिए उसके पास तुम्हारी लाश होगी।
ओलोमन!
मुझे वह ज़िंदा चाहिए, बेवकूफ़ों!
रोको उसे!
रोको!
तुम इसमें काफ़ी अच्छे हो रहे हो।
धन्यवाद।
क्या वह टोड का घोड़ा है?
हाँ।
क्या तुमने कभी कल्पना की थी कि तुम एक चुड़ैलखोजक को याद करोगे?
मैं इनमें से किसी भी चीज़ की कल्पना नहीं कर सकता था।
तुम्हारा मतलब वुल्फ़े से है?
-मत करो। -कोफुन।
उस पर बहुत बीत रही है।
वह बहुत संवेदनशील है।
या शायद उतना संवेदनशील होना काफ़ी नहीं है।
तुम्हें तुम्हारे दिमाग़ में आई हर चीज़ को बोलना ज़रूरी है?
कोफुन पिता बनने के लिए तैयार नहीं था।
वह शर्मिंदा है और उलझन में है।
तो वह मुझे क्यों सज़ा दे रहा है?
यह मेरी ग़लती नहीं है।
नहीं, लेकिन यह तुम्हारी ज़िम्मेदारी है।
किसी के लिए ज़िम्मेदार महसूस करना एक भारी बोझ हो सकता है।
कोफुन के पास उसका बेटा है।
तुम्हारे पास कोफुन है।
और मेरे पास तुम हो।
और तुम मुझे उसके लिए कितनी बार सज़ा देती हो?
मुझे माफ़ कर दो। मेरा वह मतलब नहीं था।
सब कुछ गड़बड़ है।
तुम रो वनो के बारे में सोच रही हो।
उन्होंने उसे ज़िंदा जला डाला।
वे लोग मुझे भी जला देते।
सुनो।
मैं ऐसा कभी नहीं होने दूँगी।
उन्हें समझ नहीं आता कि मेरा उन लोगों को मारना
कितना आसान होगा?
अगर मैं चाहूँ तो एक दिन में दस को मार सकती हूँ।
सौ फ़ीट दूर से।
उन्हें कभी पता भी नहीं चलेगा कि किसने मारा।
और फिर तुम वही बन जाओगी जिससे उन्हें डर लगता है।
शायद उन्हें हमसे ज़्यादा डरना चाहिए।
कोफुन।
क्या तुम वहीं खड़े रहकर यह दिखावा करोगे कि तुम्हारा कोई बेटा नहीं है?
जेरलामरेल की अपनी असफलताएँ थीं,
लेकिन कम से कम उसने तुम्हारे अस्तित्व को नकारा नहीं।
यहाँ आओ।
-इसे अपनी गोद में लो। -मैं नहीं ले सकता।
कोशिश करो।
तुमने इसे बनाया है।
मैं समझती हूँ कि यह तुम्हारे लिए मुश्किल है,
लेकिन अब हम तुम्हारा परिवार हैं।
वुल्फ़े को सुरक्षित रखना तुम्हारा काम है।
और उसकी माँ को।
कोफुन, रुको।
तुम यहीं के हो!
-कोफुन, तुम क्या कर रहे… -मैं जा रहा हूँ।
हमारा झगड़ा हो गया।
क्या तुम उसे पहले ही बहुत चोट नहीं पहुँचा चुकी?
उसे चोट पहुँचाई?
मैंने उसके बच्चे को जन्म दिया है।
मैंने उसे उद्देश्य दिया है।
तुम्हारी समस्या क्या है?
तुम्हारे आस-पास के हर शख़्स को दुखी करना।
मुझे नहीं पता।
शायद वही चीज़ है जिसने मुझे शासन करने की ताक़त दी।
वह ताक़त जो तुम में बिल्कुल नहीं है।
मैंने तुमसे प्यार किया था।
और अब भी करती हो।
अरे, वुल्फ़े। कोई बात नहीं।
मैं ग़लत थी कि मैंने तुम्हें वुल्फ़े से मिलने दिया।
तुम केवल उसे भ्रष्ट करोगी।
जैसे तुमने मेरे बेटे को किया।
मैंने उसे दूध नहीं पिलाया है, माघरा।
-कोई बात नहीं। -उसे वापस दो।
कोई बात नहीं।
-उसे उसकी माँ की ज़रूरत है। -वह अपनी माँ को कभी नहीं जानेगा।
तुम्हें मैं बहुत झेल चुकी, सिबेथ।
तुम चाहती हो न मैं ताक़त दिखाऊँ? मैं यहाँ से शुरुआत करती हूँ।
गार्ड!
माघरा?
माघरा!
मुझे यक़ीन है कि महारानी कुछ ही पलों में हमारे साथ होगी।
मेरे कम आत्मविश्वास के लिए मुझे माफ़ करना,
यह देखते हुए कि रानी ने मुझे अब तक दर्शन नहीं दिए हैं।
वह बुरा नहीं चाहती।
आज का दिन थोड़ा बुरा रहा है।
बुरा दिन?
अगर मैंने जल्द ही सिबेथ को ज़ंजीरों में नहीं डाला, तो बहुत सारे बुरे दिन होंगे।
तुम तनाव में लग रही हो।
मैं दुश्मन के इलाके में महारानी के पति के साथ संभोग कर रही हूँ
जबकि दो देशों का नसीब अधर में लटका हुआ है।
सही बात है।
हार्लन।
सब ठीक हो जाएगा, अच्छा?
तुम्हें बस शांत होने की ज़रूरत है।
तुम इसे आसान नहीं बना रहे हो।
तुम हो जो दुश्मन के इलाके में महारानी के पति के साथ संभोग कर रही हो।
राजदूत ट्रोवेर, आपसे जल्दी न मिल पाने के लिए माफ़ी चाहती हूँ।
यहाँ समय तनावपूर्ण रहा है।
चिंता मत कीजिए। लॉर्ड हार्लन मेरा अच्छे से ध्यान रख रहे हैं।
हाँ, उनकी संगति मुझसे बेहतर है।
क्या आप हमारे साथ रहेंगी, महारानी?
बदक़िस्मती से नहीं।
देश के कुछ महत्वपूर्ण मामले हैं जिन पर मुझे तत्काल ध्यान देने की आवश्यकता है।
मैं बस आकर
आपको वापसी के सफ़र के लिए शुभकामनाएँ देना चाहती थी।
माफ़ कीजिए, महारानी।
मुझे लगा था कि लॉर्ड हार्लन ने आपको बता दिया होगा
कि मैं तब तक नहीं जा सकती जब तक मेरा जनादेश संतुष्ट नहीं हो जाता।
-मेरी बहन। -सही कहा।
और मैं केवल कल्पना कर सकती हूँ कि वह आपके लिए कितना दर्दनाक होगा।
आप उसे ले जा सकती हैं।
सुबह होते ही वह आपके हवाले कर दी जाएगी।
तो फिर ट्रिवांटिस की सरकार की ओर से,
मैं आपके सत्कार के लिए धन्यवाद करती हूँ।
हाँ, धन्यवाद।
ख़ैर, वह बड़ी आसानी से हो गया।
हैलो?
कोई बात नहीं। नहीं, नहीं। नहीं।
अच्छा बच्चा। बैठ जाओ।
बाबा?
माघरा।
माघरा। माघरा, प्लीज़।
तुम कहाँ थे?
तुम हमें छोड़कर क्यों चले गए?
तुम्हें क्या हुआ?
उन लोगों ने मुझे ढूँढ लिया।
किसने तुम्हें ढूँढ लिया?
ट्रिवांटियन्स ने।
तुम ट्रिवांटिस में थे?
नहीं, वे लोग यहाँ है एक… एक नए हथियार के साथ।
कुछ बड़ा, जैसे, गॉड थंडर।
आग और बल।
उसने मेरे नीचे की ज़मीन को चीर कर रख दिया।
बो लायन मर चुकी है।
क्या? क्या… तुम क्यों… तुम क्या बात कर रहे हो?
उस हथियार ने उसके इतने टुकड़े कर दिए कि मैं उन्हें इकट्ठा करके दफ़ना भी नहीं पाया।
ठीक है। ठीक है।
यह हथियार क्या है?
मुझे नहीं पता।
लेकिन उन्होंने मुझे मारने के लिए उसे नहीं बनाया।
वे लोग अपना युद्ध जीतने यहाँ आएँगे।
बाबा। बाबा। अब हम युद्ध में नहीं हैं।
जब से तुम यहाँ से गए हो, तब से मैंने ट्रिवांटियन्स के साथ शांति पर बातचीत करने में समय बिताया है।
ख़ैर, तो फिर तुमसे झूठ बोला गया है।
जब तुम बातचीत कर रही थी,
वे सैनिक उत्तरी पहाड़ों में
इतने ताक़तवर हथियार के साथ थे जिसकी तुम कल्पना भी नहीं कर सकती।
कोई भी सैनिक उस गड़गड़ाहट का मुक़ाबला नहीं कर सकता।
वह ट्रिवांटियन राजदूत यहाँ है।
वह शांति के इरादे से आई लगती है।
राजदूत यहाँ है?
तुम्हें उसे जेल में डालना होगा और उससे जानकारी लेनी होगी।
मैं बिना किसी सबूत के राजदूत ट्रोवेर को जेल में नहीं डाल सकती।
दस्तख़त किए जाने से पहले ही यह हमारी संधि को ख़त्म कर देगा।
तुम सुन नहीं रही हो। कोई शांति नहीं है। कभी थी ही नहीं।
तुम्हें धोखा दिया गया है।
क्या तुमने कभी सोचा है कि शायद तुम्हें धोखा दिया गया था?
क्या तुम्हें यक़ीन है कि ट्रिवांटियन्स ने ही तुम पर हमला किया था?
-माघरा… -बाबा, तुम काफ़ी समय से दूर हो।
तुम्हें कोई अंदाज़ा नहीं कि यहाँ क्या हो रहा है।
तुम सही हो।
मैं यहाँ नहीं था।
और उसके लिए मैं बाद में माफ़ी माँगूँगा।
लेकिन अभी के लिए, मैं तुम्हें बता रहा हूँ कि पाया में ट्रिवांटियन सैनिक हैं
जिनके पास ऐसा हथियार है जो तुम्हारे साम्राज्य को तबाह कर देगा।
तुम्हें अपनी सेना को हमले के लिए तैयार करना होगा।
तुम हमें युद्ध में भेज दोगे?
तुम पहले से ही युद्ध में हो!
और तुम इससे जितना ज़्यादा छिपोगी, तुम्हें उतना ही भुतना होगा।
बाबा।
-नहीं। -बाबा!
राजदूत कहाँ है?
हँ? राजदूत कहाँ है?
हिलना मत।
क्या तुम राजदूत हो?
मैं ही हूँ।
इसका क्या मतलब है? तुम कौन हो?
सवाल मैं पूछूँगा और जवाब तुम दोगी।
रुको, बाबा वॉस?
यह क्या है?
-हार्लन? -हाँ।
बाबा वॉस?
-अरे, प्लीज़ मुझे मत मारो। -वह तुम्हें मारेगा नहीं।
बाबा, इसे अभी छोड़ दो वरना मैं तुम्हें जेल में भिजवा दूँगा।
-चुप रहो। -तुम्हारा दिमाग़ ख़राब हो गया है क्या?
हार्लन, चुप रहो। मैं तुमसे दोबारा नहीं कहूँगा।
अच्छा है, क्योंकि वैसे भी तुम मुझे गुस्सा दिला रहे हो!
माघरा को पता भी है कि तुम यहाँ हो?
-क्या उसे पता है कि तुम यहाँ हो? -भाड़ में जाओ।
वह बुरा विचार है।
-अच्छा है। अच्छा है। -अच्छा किया, भाई।
महान गद्दार, बाबा वॉस।
मैं तुम्हें यहीं मार डालूँगी।
राजदूत। राजदूत।
जबकि आप घुसपैठ पर सही रूप से परेशान हैं,
मैं सिर्फ़ सावधानी बरतने की सलाह दूँगा।
-इसने मुझे पर हमला किया। -और इसे सज़ा दी जाएगी।
मैं बस कह रहा हूँ…
हम एक शांति संधि के अंतिम चरण में हैं जिसे हासिल करने के लिए आपने बहुत मेहनत की है।
कोई शांति नहीं है। तुम झूठी हो।
बाबा वॉस, तुम कभी अच्छे वक्ता नहीं थे।
अभी चुप रहना ही बेहतर होगा।
गड़गड़ाहट और आग के हथियारों के साथ इसकी सेना पाया में है।
यहाँ तक कि अब भी वे उत्तरी पहाड़ों में आ रहे हैं।
भगवान के लिए। गड़गड़ाहट और आग? तुम क्या कह रहे हो?
यह देशद्रोही कमीना मुझे झूठी नहीं बुलाएगा!
रुक जाओ, सब लोग, मेरा आदेश है।
और माघरा। बहुत बढ़िया।
मैंने कहा रुक जाओ!
ट्रोवेर।
प्लीज़।
पीछे हटो।
हनिवा।
मेरे इतने सालों में,
मैंने राजनयिक न्यायाचार का इतना घोर उल्लंघन कभी नहीं देखा।
इसने मेरे सैनिकों को घायल किया और मुझ पर मेरे ही बिस्तर में हमला किया।
बाबा, तुमने क्या कर दिया है?
तुम्हें धोखा दिया जा रहा है, मेरी जान।
तुम्हारी बातों पर विचार करने के लिए तुमने मुझे ज़रा भी समय नहीं दिया।
तुमने मेरे पास कोई विकल्प नहीं छोड़ा।
और तुम मेरे पास कोई विकल्प नहीं छोड़ रहे हो।
तुम्हारे लापरवाह व्यवहार ने हमारी शांति और हर पायान के जीवन को ख़तरे में डाल दिया है।
बाबा वॉस को तुरंत गिरफ़्तार कर लो।
माँ! नहीं!
मेरे लौटने तक मेरे घर में इस पर निगरानी रखो।
अगर यह विरोध करो, तो इसे कालकोठरी में डाल दो।
कोई बात नहीं, हनिवा। मैं विरोध नहीं करूँगा।
राजदूत ट्रोवेर, मैं आपको आश्वासन देती हूँ
कि हमने जो शांति बनाई है, उसे ख़तरे में डालने के लिए मैं कभी कुछ नहीं करूँगी।
अगर आप भूल गई हों तो मैं याद दिला दूँ,
पिछली बार जब हमारे दोनों देश एक संघर्ष विराम की शर्तों के तहत मिले थे
तब आपकी बहन ने हमारे शांति प्रतिनिधियों की हत्या कर दी थी ।
मैं समझती हूँ।
और मेरा यक़ीन मानिए कि मैं अपनी बहन की तरह बिल्कुल नहीं हूँ।
मुझे उम्मीद है कि आप मेरी इस ईमानदार क्षमायाचना को स्वीकार करेंगी।
माफ़ करना अगर इस समय मैं स्वीकार न कर पाऊँ।
वह वापस कब आया?
आज रात।
ख़ैर, उसने ज़रा भी समय बर्बाद नहीं किया, है न?
हार्लन।
उसके कारण शायद हमने सब कुछ खो दिया हो।
हार्लन, अगर वह सही हुआ तो?
तुम्हारा मतलब है कि ट्रिवांटियन्स के पास आग और गड़गड़ाहट का नया हथियार है?
पर हम पर हमला करने के बजाय,
वे केवल एक आदमी पर हमला करने के लिए
उत्तरी पहाड़ों में गए?
हाँ।
मैं देखता हूँ कि राजदूत को शांत करने के लिए मैं क्या कर सकता हूँ।
यह किसका बच्चा है?
हमें बात करनी होगी।
यह हमारा है।
नहीं।
हार्लन।
बिल्कुल नहीं।
भले ही तुमने मुझे छोड़ दिया हो…
लेकिन मैंने वैसा नहीं किया।
फिर किसका?
इसका नाम वुल्फ़े है।
वह कोफुन का है।
-कोफुन का? -बाबा, मुझे तुम्हें बहुत कुछ बताना है।
बच्चा तुम्हारे साथ क्यों है? अपनी माँ के साथ क्यों नहीं है?
इसकी माँ सिबेथ है।
-क्या? ऐसा कैसे? -उसने उसे लुभाया।
-वह तो कैदी है। -उससे पहले।
बाबा, तुम्हारे जाने के बाद हम कई चीज़ों से निपट रहे हैं।
अरे, नहीं।
अगर यह कोफुन का बच्चा है, तो वह उसके साथ क्यों नहीं है?
उसे इस बच्चे को अपनाने में मुश्किल हो रही है।
और इसलिए तुम इस बच्चे की देखभाल कर रही हो?
पैरिस कहाँ है?
सिबेथ!
बाबा! रुक जाओ।
सुबह को हम सिबेथ को ट्रिवांटियन्स के हवाले कर रहे हैं।
मैं वादा करती हूँ, वह उसका जो हश्र करेंगे उसके मुक़ाबले तुम उसका कुछ नहीं कर पाओगे।
-सिबेथ! -बाबा, रुक जाओ!
-वह कहाँ है? -गार्ड!
उप-शीर्षक अनुवादक: प्रसून